Košarkaška reprezentacija Gruzije
Košarkaška reprezentacija Gruzije (gruzijski: საქართველოს ეროვნული საკალათბურთო ნაკრები) predstavlja Gruziju na međunarodnim košarkaškim takmičenjima i njom upravlja Košarkaški savez Gruzije. Gruzija je trenutno na 32. mjestu na FIBA svjetskom poretku. Članica FIBA-e postala je 1992, nakon stjecanja nezavisnosti od Sovjetskog Saveza. Prvu zvaničnu utakmicu reprezentacija je odigrala protiv Poljske 1995. Postignuća Gruzije na međunarodnoj sceni jesu da su pet puta izborila kvalifikacije za Evropsko prvenstvo u košarci. Najbolji rezultat im je bio na debitantskom nastupu na turniru 2011. Dok se Gruzija kvalifikovala na najveći evropski turnir, još čeka plasman na Svjetsko prvenstvo.